|  |
| --- |
| REPUBLIKA HRVATSKA  ŽUPANIJSKI SUD U OSIJEKU  Komisija za provedbu  javnog natječaja |

Broj: 7-Su-466/2024-69.

Osijek, 31. listopada 2024.

**POZIV KANDIDATIMA**

Testiranje povodom javnog natječaja u postupku prijma službenika u državnu službu na neodređeno vrijeme na radno mjesto upisničar u tijelima sudbene vlasti, 1 izvršitelj, u Županijski sud u Osijeku, objavljenog u "Narodnim novinama" broj 121 od 19. listopada 2024., na web stranici Ministarstva pravosuđa, uprave i digitalne transformacije, oglasnoj ploči Hrvatskog zavoda za zapošljavanje i web stranici ovog suda, održat će se

**8. studenoga 2024. (petak) u sobi 34/I kat,**

**Županijski sud u Osijeku, Europska avenija 7**

prema sljedećem rasporedu:

- kandidati čija prezimena počinju slovima A-H s početkom u 8:00

- kandidati čija prezimena počinju slovima I-M s početkom u 9:00

- kandidati čija prezimena počinju slovima N-Ž s početkom u 10:00

Kandidati su dužni predočiti osobnu iskaznicu i sami snose troškove dolaska na testiranje.

Ukoliko kandidat ne pristupi testiranju smatra se da je isti povukao prijavu na oglas i više se ne smatra kandidatom.

Testiranje se provodi u dvije faze.

U prvoj fazi kandidati se upućuju na pisani dio provjere znanja iz Sudskog poslovnika.

Za provjeru znanja dodjeljuje se od 0 do 10 bodova, s tim da test sadrži 10 pitanja, a za svako točno pitanje kandidat može ostvariti 1 bod. Smatra se da je kandidat zadovoljio na testiranju ako je ostvario najmanje 5 bodova.

Vrijeme predviđeno za rješavanje je 20 minuta.

O rezultatima prve faze testiranja kandidati će biti obaviješteni prije početka druge faze odnosno razgovora s Komisijom.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.

Rezultati razgovora vrednuju se od 0 do 10 bodova i smatra se da je kandidat zadovoljio na razgovoru ako je ostvario najmanje 5 bodova.

Nakon provedenog razgovora Komisija za provedbu javnog natječaja utvrđuje rang-listu kandidata prema ukupnom broju ostvarenih bodova te o svemu podnosi izvješće predsjedniku suda koji donosi odluku o prijmu u državnu službu.

Komisija za provedbu javnog natječaja